Diari Oficial de la Generalitat Valenciana


Sumari del DOGV 5133, del 11-11-2005 (2005/12575)

RESOLUCIÓ de 26 de octubre de 2005, del director-gerent de l'Institut Valencià d'Atenció als Discapacitats (IVADIS), per la qual s'aprova la llista d'admesos i d'exclosos provisionalment a les Borses d'Ocupació Temporal de Substitució de l'IVADIS, d'acord amb la proposta elevada per la Subcomissió de Borses, i s'obri termini de deu dies hàbils per a formular al·legacions i, si fa el cas, esmenar errors, tot ordenant-se la publicació de la present resolució en el DOGV.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5133

Data del DOGV
:   11-11-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/12915


Organisme emissor
:   Institut Valencià d'Atenció als Discapacitats

Tipus de document
:   Resolució

RESOLUCIÓ de data 26 de octubre de 2005, del director-gerent de l'Institut Valencià d'Atenció als Discapacitats (IVADIS), per la qual s'aprova la llista d'admesos i d'exclosos provisionalment a les Borses d'Ocupació Temporal de Substitució de l'IVADIS, d'acord amb la proposta elevada per la Subcomissió de Borses, i s'obri termini de deu dies hàbils per a formular al·legacions i, si fa el cas, esmenar errors, tot ordenant-se la publicació de la present resolució en el DOGV. [2005/X12491]
  
Primer
  
Per acord de la Comissió de Seguiment de les Borses d'Ocupació Temporal de l'IVADIS, es va constituir el 26 d'abril de 2005 la Subcomissió de Baremació de les Borses d'Ocupació Temporal de l'IVADIS a fi d'examinar les sol·licituds presentades a la Borsa de Millora i Substitució de l'IVADIS, comprovar si els requisits exigits i mèrits al·legats han sigut justificats degudament i, finalment, atribuir la puntuació que a cada sol·licitant corresponga d'acord amb allò regulat en l'article 7 de les bases que regulen les dos borses d'Ocupació Temporal de l'IVADIS.
  
Segon
  
Esta subcomissió, una vegada finalitzat el tràmit anterior, va elevar proposta al director-gerent de la relació de sol·licitants que s'han d'admetre provisionalment, tot indicant la puntuació obtinguda, i si és el cas, a excloure provisionalment tot indicant el motiu d'exclusió, de la Borsa d'Ocupació Temporal de Substitució de l'IVADIS la qual s'aprova pel director-gerent.
  
Tercer
  
D'acord amb allò exposat en l'apartat anterior, es procedix a ordenar la publicació dels noms dels sol·licitants que formen el llistat d'admesos i exclosos amb caràcter provisional de la Borsa de Substitució de l'IVADIS, en la pàgina www.ivadis.com, i als taulers dels centres de l'IVADIS, d'acord amb al proposta elevada per la Subcomissió de Baremació de les Borses d'Ocupació Temporal de l'IVADIS, i la publicació de la present resolució en el Diari Oficial de la Generalitat Valenciana.
  
Quart
  
Les persones interessades, a la vista de la resolució publicada, podran en el termini de 10 dies, comptadors des de l'endemà de la seua publicació en el Diari Oficial de la Generalitat Valenciana, al·legar allò que es considere oportú al seu dret, i si fa el cas, esmenar o completar la seua sol·licitud o documentació, tot aportant les proves pertinents. En cas contrari s'entendrien exclosos definitivament de la Borsa a la qual s'hagueren inscrit.
  
En tots els casos, es presentarà instància en què hauran d'especificar en el llistat de la Borsa en què apareixen publicats i la categoria.
  
S'entendran exclosos definitivament de la Borsa de Substitució aquells candidats que no esmenen en el termini concedit en la present resolució.
  
Sense perjudici d'utilitzar qualsevol de les formes previstes en l'article 38 de la Llei 30/1992, del Règim Jurídic i Procediment Administratiu Comú de les Administracions Públiques, els candidats podran presentar la documentació requerida degudament acarada o compulsada en qualsevol dels registres de l'IVADIS (horari: dilluns i divendres de 9.30 a 14.00 hores).
  
Cinqué
  
Posteriorment, i d'acord amb les bases de les Borses d'Ocupació Temporal, després del tràmit anterior, es procedirà a estudiar les al·legacions formulades i, després de la seua valoració si és el cas, publicar el llistat definitiu de persones admeses amb la puntuació obtinguda, que formaran la Borsa de Substitució de l'IVADIS.
  
Sext. Recursos
  
Contra la present resolució, que esgota la via administrativa, es podrà interposar recurs contenciós administratiu davant els òrgans jurisdiccionals contenciosos administratius de la Comunitat Valenciana, en el termini de dos mesos comptadors des de l'endemà de la seua publicació en el DOGV, d'acord amb allò establit en els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, així com els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa i, potestativament, podran interposar el recurs de reposició en el termini d'un mes davant el director-gerent, d'acord amb els articles 116 i 117 de l'esmentada 30/1992, segons la redacció modificada per la Llei 4/1999.